***SZAKMAI BESZÁMOLÓ 2021 ÉVRŐL***

*Társadalmi szervezet neve****: Békés Megyei Katasztrófa- És Polgári Védelmi Szövetség***

*Társadalmi szervezet székhely:* ***5600 Békéscsaba, Szent István tér 7.***

*.*

***1. Közhasznú szervezet azonosító adatai***

*Bejegyző határozat száma:* ***Pk.60154/2002/4/1***

*Társadalmi szervezet nyilvántartási szám:* ***2185***

*Képviselő neve:* ***Lipták István***

*Adószáma:* ***18387067-1-04***

*Statisztikai száma:* ***18387067 9499 529 04***

*Gazdálkodási formakódja:* ***529- egyéb egyesület***

*Alapítás éve:* ***2002***

*Működési formája:* ***közhasznú szervezet***

*TEÁOR száma:* ***94.12 Szakmai érdekképviselet***

*Telefon száma:* ***+36 30 955 2634***

*Email címe:* ***tkpvsz@bekescsaba.hu***

*Bankszámlájának vezetője:* ***ERSTE Bank Hungary Zrt.***

*Bankszámlaszáma:* ***11600006-00000000-07525793***

*Könyvelés módja:* ***kettős könyvvitel szerint, külső szakértő igénybevételével****.*

***2. Tárgyévben végzett alapcél szerinti és közhasznú tevékenységek bemutatása:***

*A Békés Megyei Katasztrófa- És Polgári Védelmi Szövetség (a továbbiakban: KPVSZ) a Civil tv. a 2011. évi CLXXV tv. alapján működő, önkormányzattal rendelkező, önálló jogi személyként működő országos társadalmi közhasznú szervezet. Alapszabálya 4.§.(2) pontja kimondja, hogy a KPVSZ közhasznú tevékenységet végezve közreműködik Békés megye állampolgárainak polgári védelmi, katasztrófavédelmi, tűzoltási tevékenységében és egyéb humanitárius feladatokra való felkészítésében, védelmük szervezésében, azzal a céllal, hogy az állampolgárok képesek legyenek önmaguk, családtagjaik, embertársaik életét, vagyontárgyait eredményesen oltalmazni, menteni, elemi csapások, természeti és ipari katasztrófák, valamint fegyveres konfliktusok esetén.*

 *Fontosnak ítéltük meg, hogy a kapott költségvetési források mellett kiaknázzuk a társadalomban, a gazdaságban, pályázatokban és az állampolgárokban jelentkező lehetőségeket, és ezzel növeljük a feladatok megvalósítására fordítható költségeinket, és így létre lehetett hozni a hozzáadott értéket.*

*Kísérletet tettünk a Társadalmi hasznosulási növekmény értékének a kiszámítására. A számításnál figyelembe vettük a biztosítók által használt számításokat (becsült emberi élet értéke kb: 1 M Ft/fő/, megmentett javak értéke kb. 500 e Ft/ház). Az érték számításnál átlagban egy ember értékét és tizenöt ház településenkénti esetleges károsodását vettük alapul.*

***A Békés Megyei Katasztrófa- És Polgári Védelmi Szövetség Közgyűlése által jóváhagyott 2021 évi közhasznúsági fő feladatok:***

* *Tervszerű propaganda tevékenységgel kívánjuk felhívni az állampolgárok figyelmét a polgári védelmi feladatok önkéntes vállalására és elsajátítására. Nagy súlyt fektetve az ifjúság polgári védelmi felkészítésére, az MPVSZ ifjúsági stratégiájának figyelembevételével.*

 *Ezen cél érdekében -a járványhelyzet függvényében- tervezzük a felmenő rendszerű polgári védelmi ifjúsági verseny megyei döntőjében való közreműködést. Kihangsúlyozva a felmenő rendszert, az iskolától a településen át a kirendeltségek területi és megyei döntőéig.*

* *A Békés Megyei Katasztrófavédelmi Igazgatósággal együttműködve közreműködünk a megyében működő önkéntes és speciális mentőszervezetek integrálásában, feladataik összehangolásában és működtetésükben. Sikeres benyújtott pályázatunk esetén közel 4 millió Ft értékű eszközbeszerzést tervezünk a Mentőcsoportok hatékonyságának növelésére.*

*Tervezzük a Járási Mentőcsoportok felkészítésében és gyakorlataiban történő közreműködést.*

* *A Békés megyei Önkormányzatnál pályázunk települések lakosságának, tanuló ifjúságának megrendezendő bemutatókra, ahol napjaink polgári védelmét, katasztrófa védelmét kívánjuk bemutatni lakossági fórumok, és veszélyhelyzeti tájékoztatók keretében. Kiállításokon is be kívánjuk mutatni a katasztrófavédelem feladatrendszerét.*
* *Tovább kívánjuk folytatni az előző években megkezdett települési polgári védelmi szervezetek felkészítését. Feladatainkat az Országos Szövetség elnökségének szakmai irányításával, a megyei KVI egyetértésével, az önkormányzatok közreműködésével hajtjuk végre.*
* *2021-ben is figyelemmel kísérjük a különböző pályázatok kiírását - és amelyre jogosultak vagyunk,- pályázni kívánunk. Sikeres pályázatok esetén Alapszabályunkban megfogalmazott célokat és feladatokat figyelembe véve a Békés Megyei Katasztrófavédelmi Igazgatóság szakmai iránymutatásával tervezzük a pénzeszközök felhasználását.*
* *Pénzügyi lehetőségeink figyelembe vételével terveink között szerepel a lakosság körében nagy elismertségnek örvendő Polgári Védelmi Kalendárium következő évi megjelentetése is. Ebben közöljük azt a fontos lakosságvédelmet szolgáló ismeretanyagot, amely elsajátításával és megismerésével nagymértékben fokozható a térség lakosságának biztonságérzete.*
* *Az MPVSZ ünnepségein, megemlékezésein 2020-ban is képviselni kívánjuk Szövetségünket, az előző évek hagyományainak megfelelően:*

*Polgári Védelmi Világnap*

*Szent Flórián nap*

 *Háború polgári áldozatai emlékművének megkoszorúzása*

 *Polgári védelem hősei emléktábla megkoszorúzása*

 *Közreműködés a természeti katasztrófák csökkentésének világnapja*

 *rendezvénysorozatain*

***3/1. A katasztrófavédelmi ifjúsági versenyek szervezésében való közreműködés országos, területi és helyi szinten.***

*A KPVSZ szakemberei a 2O21. évben is legjobb tudásuk szerint felkészültek az OKF által meghatározott, és az MPVSZ által meghirdetett* ***felmenő rendszerű országos ifjúsági katasztrófavédelmi helyi és megyei versenyeinek*** *lebonyolítására, de a versenyek a már említett veszélyhelyzet miatt először az őszi iskolakezdés utáni időszakra lettek halasztva, majd törölték a rendezését.*

 ***3/2. A megyében működő önkéntes speciális mentőszervezetek integrálása, feladataik összehangolása.***

***3/2.1.*** *A Vidra, a Körös, a Körös-Kondor és a Titánkutatási komponenseibe tartozó kutyavezetők felkészítése és terepgyakorlata*

*A Békés Megyei Katasztrófavédelmi Igazgatóság illetékességi területén megalakított járási mentőcsoportok kutatási komponenseibe tartozó kutyavezetők továbbképzését tűzte ki célul a Szeghalmi Katasztrófavédelmi Kirendeltség. A felkészítés és az azt követő gyakorlat során a résztvevők, fontos humán és állategészségügyi, jogi, és rendészeti ismereteket sajátítanak el, és hajtanak végre ezzel kapcsolatban gyakorlati feladatokat. A Hármas Körös bal-parti árterében eltűnt személyek utáni kutatással és egészségügyi ellátásával kapcsolatos feladatok végrehajtása.*

 *3/2.2. Önkéntes mentőszervezetek fejlesztése és felkészítése*

*A Szarvasi, Szeghalmi, Dévaványai, Ecsegfalvai Békésszentandrási és Körösladányi Települési Mentőcsoport alapvető vízkár-elhárítási tevékenység képességre nemzeti minősítést megújító terepgyakorlatára*

*A Szeghalmi Katasztrófavédelmi Kirendeltség az illetékességi területén2015 folyamán megalakított, 2016-ban minősített önkéntes települési mentőcsoport részére újraminősítő minősítő gyakorlatot szervez a BM OKF főigazgatójának 2/2021. (II.21.) utasításában, valamint a 2/2018 (V.03.) főigazgatói intézkedésben meghatározottak szerint*

 *2021szeptemberében a korábbi LNV-t megközelítő méretű árhullám vonul le a Hármas Körös folyón, melyet a Tiszán levonuló párhuzamos árhullám visszatart. A visszaduzzasztó hatás miatt hosszan elhúzódó védekezés miatt a védekezés folyamatosan igénybe veszi a járás illetékességi területén védekezésbe bevonható állományt. A rendkívüli vízállás következtében fel kell készülni a település körtöltésén lévő nyiladékok bezárására, valamint a körtöltésen kívül élő lakosság körtöltésen belül történő befogadására*

*A gyakorlat célja:*

*A Szeghalmi KVK illetékességi területén megalakított, helyileg Szarvason, Szeghalmon, Dévaványán, Békésszentandráson, Körösladányban és Ecsegfalván található települési önkéntes mentőcsoportok számára tevékenységükkel kapcsolatos elméleti ismeretek átadása, valamint a településre jellemző veszélyforrás esetén általuk végzendő feladatok gyakorlati begyakorlása. Továbbá az együttműködés gyakorlása a feladat végrehajtásban részt vevő szervezetek, és járási mentőcsoportok között. (Riasztás, irányítás, együttműködés)*

*3/2.3. A Körös. a Dél-Békés, a Gyulai. A Körös-Kondor, a Pelikán, a Sárrét, a Titán és a Vidra Mentőcsoportok felkészítési, törzsvezetési és együttműködési gyakorlata*

*a mentőcsoport tagok számára a nyári rendkívüli időjárási körülmények során bekövetkező A katasztrófavédelmi gyakorlat célja a természeti, civilizációs és egyéb eredetű katasztrófák, veszélyhelyzetek megelőzése, az elhárítás és helyreállítás során jelentkező polgári védelmi feladatok végrehajtására való felkészülés.*

*Felkészülés viharkárok során végrehajtandó faladatok végrehajtására.*

*A Békés Megyében működő járási mentőcsoportok együttműködésének fejlesztése.*

*Felkészülés az önkéntes mentőszervezetek állománya számára a honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény 11. § (3) bekezdés szerint a fegyveres összeütközések időszakában végrehajtandó polgári védelmi feladatok (riasztás, kiürítés és befogadás, elsősegélynyújtás, szükségelszállásolás és ellátás) gyakorlásra, illetve az ezzel kapcsolatos elméleti ismeretanyag felelevenítése.*

*3/2.4. „Napjaink katasztrófa védelme” konferencia*

*A védelmi igazgatás és a hivatásos katvéd. szervek közreműködésével feldolgozta a konferencia, a megye veszélyeztetettségét és az abból adódó katasztrófa helyzetek kezelhetőségét.*

***4. Pályázati lehetőségek felkutatása. anyagi források megteremtése céljából***

***4/1./1*** *BM OKF pályázat:*

 *Pályázat a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvényben (a továbbiakban: Kat.) meghatározott feltételeknek megfelelően a megyei (fővárosi) katasztrófavédelmi igazgatóságokkal (a továbbiakban együtt: hivatásos katasztrófavédelmi szerv), együttműködési megállapodással rendelkező mentőszervezet működésének és fejlesztésének támogatását szolgálja. A pályázat céljai a hazai katasztrófa-elhárításban a mentőszervezetek feladataihoz kapcsolódó működési, fejlesztési költségek biztosításával a mentési és beavatkozási képességeik növelése, eszközfejlesztéssel történő javítása, a továbbképzéseken való részvétel támogatása, szerepvállalásuk szélesítése, valamint a káresemények felszámolásánál való alkalmazhatóságuk gyakoriságának növelése. Ennek érdekében a BM OKF pályázata biztosította Szövetségünk részére a 2 darab Volkswagen Amarok gépkocsi karbantartási* ***és*** *biztosítási költségeit, amely az üzembentartót terheli.*

***4/1./2.*** *NEA pályázat*

*A Nemzeti Együttműködési Alap a Civil szervezetek működésére és szakmai programjának megvalósítására kiírt pályázaton nyert támogatásból valósítottuk meg a 3/2. pontban felsorolt felkészítéseket és gyakorlatokat, valamint a Támogatási Szerződésben biztosított összeg jelentősen hozzájárult a működési költségeink finanszírozásához, valamint befejeztük az informatikai rendszerünk bővítését.*

 *5.* ***Békés megye településeinek önkormányzataival közösen növeltük a lakosság biztonság érzetét,***

 ***5/1.*** *A jogszabályok által előírt védelmi követelményekre való felkészítését, megvalósítását,**az ebben való részvétel szabályait a védelmi felkészítés egyes kérdéseiről szóló aktuális Kormányhatározat fogalmazza meg. Ennek szerves részét képezi az állampolgárok, polgári védelmi kötelezettségének meghatározása, melynek rendszerét a PV és katasztrófavédelmi törvények rögzítik, így az általános az adatszolgáltatási, a megjelenési kötelezettséget is.*

*Ebben a rendszerben, hangsúlyosan szerepel, a nem kormányzati szervezetek fokozott bevonása a védelem igazgatás programjaiba.*

*A Békés Megyei KPVSZ Alapszabályában kiemelt helyen szerepel a lakosság bevonása és felkészítése a veszélyhelyzetek kezelésébe, a túlélés feltételei biztosítása, a halaszthatatlanul szükséges helyreállítási tevékenység szervezett végzése érdekében, különös tekintettel a katasztrófák bekövetkezése esetén. Ennek szellemében együttműködtünk a Békés Megyei KVI-vel, a települési önkormányzatokkal, a karitatív szervezetekkel valamint a térség Polgárőr Egyesületeivel.*

***6. A Békés Megyei KPVSZ láthatóságának, sajtó megjelenésének fokozását, és a Polgári védelmi Kalendárium ismételt megjelentetését terveztük.***

***6/1.*** *A lakosság tájékoztatása érdekében Szövetségünk folytatva az előző évek hagyományát ismételten megjelentette a* ***Katasztrófa és Polgári Védelmi Kalendáriumot****, melyben felhívtuk az állampolgárok figyelmét a polgári védelmi feladatok önkéntes vállalására és elsajátítására. A* ***2 500*** *példányban megjelenő Kalendárium a települési polgári védelmi szervezetek felkészítését valamint a megye katasztrófavédelmi eseményeit és azok felszámolását tartalmazza a fontosabb információs adatokkal, elérhetőségekkel . Propaganda nagymértékben segítették a lakosság tájékoztatását szolgáló felhívások és falragaszok kihelyezése, valamint a helyi médiákban az e témában elhangzott riportok, beszélgetések, tudósítások**Alapvetően fontos meghatározás, hogy a Polgári Védelem össztársadalmi tevékenység, olyan nemzeti ügy, melynek megvalósításában az államnak, az önkormányzatoknak és az állampolgároknak meghatározó szerepük van. Tehát a települések önvédelmének megszervezése a védekezés egyik alappillére.*

***6/2.*** *Írott és elektronikus formában Szövetségünk munkájának bemutatása több mint 10 alkalommal történt.*

 ***7./ A Békés Megyei KPVSZ szakmai érdekképviseleti, együttműködési és hagyományőrző tevékenységének fokozása. Az MPVSZ ünnepségein való részvétel.***

***7./1.*** *Szövetségünk az év folyamán aktívan képviseltette magát a Magyar Polgári Védelmi Szövetség által a Magyar Légoltalom halottjainak tiszteletére a Hadtörténeti Intézet és Múzeum díszudvarán található emléktáblánál, megtartott rendezvényen, melyet 2005-ben, a Magyar Légoltalom 70. év fordulójára állíttatott az MPVSZ.*

*7./2. Szövetségünk folyamatosan részt vesz az MPVSZ szakmai munkájában és hozzájárul annak szervező, tervező és végrehajtó tevékenységeihez.*

*7./3. Részt vettünk a Természeti Katasztrófák Csökkentésének Világnapja alkalmából rendezett Nemzetközi Tudományos Konferencián, melyet, a Magyar Rendészettudományi Társaság (MRTT), a Magyar Polgári Védelmi Szövetség (MPVSZ), a Magyar Hadtudományi Társaság (MHTT), a Katasztrófavédelmi Központi Múzeum, a Magyar Környezetvédelmi Egyesület (MKvE), a Magyar Polgári Védelmi Tudományos Egyesület, a Védelmi Információs Központ Kiemelkedően Közhasznú Alapítvány (VIK) rendezett.*

*7./4. A Magyar Polgári Védelmi Szövetséget képviseltük a Magyar Vöröskereszt harmadik alkalommal megrendezett a „Hatékony Válaszadás Konferencián” amelyre 2021. november 5-én, Békéscsabán került sor. A konferencia a korábbi koncepciót követve a katasztrófavédelem és a humanitárius segítségnyújtás körüli tudományos és szakmai párbeszéd ösztönzésére törekedett, igazodva a rendezvénynek keretet adó DiMaND projekthez, melynek fő fókusza az önkéntes szervezetek és önkormányzatok szerepe volt.*

***8./ Gazdálkodás***

*8./1. A Békés Megyei KPVSZ gazdálkodásának törvényes vitele és a támogatási összegek szabályszerű elszámolása. A 2020. évi gazdálkodás célirányos, feladat orientált volt. A péntek célirányos, tudatos felhasználása nyomán egyes feladatokat át kellett ütemezni, vagy el kellett hagyni. Ezzel együtt, a fontosabb feladatainkat, mint ahogy az értékelésünkből is kitűnik, igen jó szinten képesek voltunk végrehajtani.*

*Az éves gazdálkodásunk során kiemelten kezeltük a törvényes előírások betartását és könyvelésünk naprakészségének elérését. A KPVDSZ tagdíj bevételén kívül, bevételi forrásként több pályázaton elindult, volt ahol nyert, volt ahol nem. A megnyert pályázatokkal mindenhol határidőre elszámoltunk, azok elfogadásra kerültek.*

*A szövetség számviteli politikáját a számvitelről szóló 2000 évi C.sz. törvény előírásai*

*alapján, az egyéb szervezetek beszámoló készítésének sajátosságairól szóló 479/2016. (XII.*

*28.) Korm. R., valamint a civil szervezetek működéséről és támogatásáról szóló 2011 évi*

*CLXXV tv. szabályait figyelembe véve alakította ki.*

*Ennek megfelelően a szervezet kettős könyvvitelt vezet, az éves mérleg zárás napja január 31.*

*a. ) Értékelési eljárások:*

*- Az immateriális javak és tárgyi eszközök értékcsökkenésének elszámolása a társasági*

*adóról szóló 1996 évi LXXXI. sz. törvényben meghatározott kulcsok alapján, a bruttó*

*értékre vetítve lineárisan történik.*

*- Az 200 ezer Ft egyedi beszerzési, előállítási érték alatti eszközök használatba vételkor egy*

*összegben, értékcsökkenési leírásként kerülnek elszámolásra.*

*- A vásárolt készletek a beszerzéssel egy időben, azonnal költségként kerülnek*

*elszámolásra.*

*- Az értékvesztés elszámolása az adótörvényben meghatározott szabályok szerint és*

*mértékben történik.*

*b. ) Az adózott eredmény megállapítására a szervezet az összköltség eljárást alkalmazza.*

*c. ) A számviteli alapelvektől eltérő megoldásokat sem év végén, sem év közben nem*

*alkalmaztunk.*

***Kiegészítő, tájékoztató információk:***

*1. ) A vezető tisztségviselők 2021 évben, 219 ezer Ft összegben részesültek gépkocsi*

*költségtérítésben.*

*2. ) A Szövetségnek zálogjoggal biztosított kötelezettsége nincs.*

*3. ) Rövid lejáratú kötelezettségként támogatási előlegek kerültek kimutatásra.*

*4. ) Passzív időbeli elhatárolásként korábban befolyt támogatás következő éveket érintő*

*összege szerepel.*

*5. ) A Szövetség 2021 évben vállalkozási tevékenységet nem folytatott, a közhasznú*

*tevékenységből származó eredmény - 484 ezer Ft.*

***8./2. A közhasznú tevékenységből részesülők létszáma: 510 fő***

*A Békés Megyei KPVSZ feladataikhoz hozzáadott érték összesen: 3 500 000.-Ft*

*A Békés Megyei KPVSZ által végzett tevékenységek becsült társadalmi*

*hasznosulási növekmény értékének összege: 11 024 000.-Ft*

*A közhasznú tevékenység főbb eredményei: -484 000.-Ft*

*A közhasznú tevékenységből részesülők elsajátították az életmentéshez és a vagyoni javak mentéséhez szükséges polgári védelmi ismereteket, így alkalmasak lettek mások és saját maguk mentésére is.*

 *A költségvetés és a pályázat útján nyert támogatások:*

 *2021.évi tagdíjbevétel: 1 260 000.-Ft*

 *2021. évi szja 1%-a: 96 000.-Ft*

 *2021. évi elnyert pályázati források: 3 948 000.-Ft*

 *2021. évi MPVSZ támogatás: 600 000.-Ft*

*A Békés Megyei KPVSZ vezető tisztségviselői, személyi juttatásban nem részesültek.*

*8./3. A közhasznúságról, a közhasznúsági jelentésről:*

*A Békés Megyei KPVSZ megfelelt az Alapszabályban kitűzött céloknak, a közhasznú tevékenységek jelentették a 2021. évi működés lényegét. Vállalkozási tevékenységet az Egyesület az elmúlt évben nem folytatott.*

*8./4. A Békés Megyei KPVSZ 2022. évi költségvetési előzetes terve:*

*Bevételek: tagdíjból: 1 100 000.-Ft*

*pályázatokból: 4 000 000.-Ft*

 *támogatásból: 600 000.-Ft*

*Kiadások: a bevételek függvényében történik majd a felhasználás, a jogszabályoknak megfelelő előírások alapján.*

***Összefoglalás:***

*A Békés Megyei Katasztrófa- és Polgári Védelmi Szövetség teljesítette, a Békés Megyei Katasztrófavédelmi Igazgatóság és a saját elnöksége által célként meghatározott karitatív és szakmai feladatokat. Tagjai nélkülözhetetlen munkát végeztek a veszélyhelyzet ideje alatt. A Szövetség pénzügyi helyzetéről megállapítható, hogy megfelelő pénztartalékkal rendelkezett folyamatosan, likviditási gondjai nem voltak. Az év végi záró pénzkészlet a következő év eleji kiadások kifizetéséhez biztonságot, tartalékot nyújt a következő támogatási időszakban megítélt összegek megérkezéséig.*

*Békéscsaba, 2022. május*

 *Az Elnökség nevében:*

 *Lipták István*

 *elnök*